مرحلة إعدادي هي أكتر فترات حياتي غَرز في عالم الصحوة الإسلامية، تقريبًا عشان دي كانت أكتر فترة مافيهاش طرف تاني يعادل الضغط، قبلها قضيت أغلب مرحلة أبتدائي في مدارس خاصة تابعة لجمعيات مسيحية وفي الأجازة شغال صبي جزمجي في ورشة خطاب للأحذية الرجالي، وده عالم فيروس التدين الوهابي خد وقت أكبر على ما يوصله، وبعدها مرحلة الثانوي رشقت مع أصحابي في مسرح المدرسي، وبعدها كملت في دهاليز المسرح لحد ما كسرت العشرين من عمري.